আলেহান্দ্রো পোসো

আলেহান্দ্রো পোসো পোসো (; জন্ম: ২২ ফেব্রুয়ারি ১৯৯৯; আলেহান্দ্রো পোসো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব এইবার এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

স্পেনীয় ফুটবল ক্লাব সেভিয়ার যুব পর্যায়ের হয়ে খেলার মাধ্যমে পোসো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব সেভিয়া বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সেভিয়া বি-এর হয়ে তিনি ৭০ ম্যাচে ৫টি গোল করেছেন। ২০১৬–১৭ মৌসুমেই তিনি সেভিয়ার মূল দলে অন্তর্ভুক্ত হয়েছেন। অতঃপর ২০১৮–১৯ মৌসুমে তিনি ধারে গ্রানাদায় যোগদান করেছেন। গ্রানাদায় মাত্র ১ মৌসুম অতিবাহিত করার পর তিনি ধারে মায়োর্কার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ১টি গোল করেছেন। ২০২০–২১ মৌসুমে, তিনি সেভিয়া হতে ধারে এইবারে যোগদান করেছেন।

২০১৫ সালে, পোসো স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, পোসো এপর্যন্ত ১টি শিরোপা জয়লাভ করেছেন, যা তিনি সেভিয়ার হয়ে জয়লাভ করেছেন।

 প্রারম্ভিক জীবন 
আলেহান্দ্রো পোসো পোসো ১৯৯৯ সালের ২২শে ফেব্রুয়ারি তারিখে স্পেনের উয়েবার দেল আলহারাফেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

 আন্তর্জাতিক ফুটবল 
পোসো স্পেন অনূর্ধ্ব-১৬, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৮ সালের ২৪শে মার্চ তারিখে বেলজিয়াম অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

 তথ্যসূত্র 

 বহিঃসংযোগ 








বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড়
বিষয়শ্রেণী:সোসিয়েদাদ দেপোর্তিভা এইবারের খেলোয়াড়
বিষয়শ্রেণী:সেভিয়া আতলেতিকোর খেলোয়াড়
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:আলহারাফের ফুটবলার
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার